Ενδεικτική απάντηση
α. Ο γεωργικός ελκυστήρας και τα εργαλεία περιλαμβάνονται στο ημιμόνιμο (ή ημισταθερό ή ημιπάγιο) κεφάλαιο της γεωργικής εκμετάλλευσης.
[bookmark: _GoBack]β. Το ημιμόνιμο κεφάλαιο επιβαρύνει την παραγωγή βαμβακιού με τις παρακάτω παραγωγικές δαπάνες: 
1. απόσβεση, 
2. συντήρηση,
3. ασφάλιστρα,
4. τόκοι.
γ. Ο συντελεστής παραγωγής εργασία θα επιβαρύνει την παραγωγή βαμβακιού με τις παρακάτω παραγωγικές δαπάνες:
1.  αμοιβή ξένης εργασίας,
2. αμοιβή εργασίας του παραγωγού και των μελών της οικογένειάς του (οικογενειακή εργασία).
Ο συντελεστής παραγωγής έδαφος θα επιβαρύνει την γεωργική εκμετάλλευση με τις παρακάτω παραγωγικές δαπάνες: 
1. ενοίκιο ξένου εδάφους,
2. ενοίκιο ιδιόκτητου εδάφους (τεκμαρτό).
δ. Το ενοίκιο ιδιόκτητου εδάφους (τεκμαρτό) και η αμοιβή εργασίας του παραγωγού και των μελών της οικογένειάς του (οικογενειακή εργασία), είναι παραγωγικές δαπάνες μη καταβαλλόμενες. 
